
	Anotācija (ex-ante)
6.2. Sabiedrības līdzdalības organizēšanas veidi
	Priekšlikums
Lūdzam ievērot Ministru kabineta 2024. gada 15. oktobra noteikumus Nr. 639 "Sabiedrības līdzdalības kārtība attīstības plānošanas procesā" un to, ka publiskā apspriešana, jānodrošina pirms attiecīgais likumprojekts tiek virzīts saskaņošanai, nevis vienlaicīgi ar to vai paralēli tam. Norādām, ka tikai pēc publiskās apspriešanas termiņa noslēgšanās likumprojekts ir virzāms saskaņošanai, aizpildot likumprojekta anotācijas 6. sadaļu ar informāciju par publiskās apspriešanas rezultātiem.
Organizējot sabiedrības līdzdalības procesu, aicinām ievērot Valsts kancelejas izstrādātajām vadlīnijām sabiedrības līdzdalības iespēju nodrošināšanai valsts pārvaldē, kas pieejamas: https://www.mk.gov.lv/lv/media/13835/download.
Piedāvātā redakcija
-
	Agita Strode (TM)

	2.
	Anotācija (ex-ante)
7.5. Cita informācija
	Priekšlikums
Atbilstoši anotācijā sniegtajai informācijai projekts paredz tikai tehniskus grozījumus. Saskaņā ar Ministru kabineta 2009. gada 3. februāra noteikumu Nr.108 "Normatīvo aktu projektu sagatavošanas noteikumi" 3.1. apakšpunktu grozījumus normatīvajā aktā sagatavo, ja to nepieciešams grozīt pēc būtības, bet redakcionālus, tehniskus precizējumus sagatavo vienlaikus ar tiem. Minētā norma ieviesta, lai mazinātu normatīvo aktu grozīšanas biežumu. Attiecīgi, anotācijā uzsverot grozījumu tehnisko raksturu secināms, ka projekts nemaina regulējumu pēc būtības.
Ievērojot minēto, lūdzam izvērtēt plānoto grozījumu raksturu un, ja projektā paredzētie grozījumi tiešām ir tikai tehniski, tad nevirzīt projektu apstiprināšanai Ministru kabinetā un tehniskos precizējumus veikt vienlaicīgi ar grozījumiem pēc būtības. Konstatējot grozījumu būtiskumu, lūdzam:
1) labot anotācijā ietvertās norādes uz to, ka grozījumi ir tikai tehniski;
2) konkrētāk pamatot grozījumu nepieciešamību, norādot uz riskiem un problēmām, kuras plānots novērst, uzsvērt būtiskumu.
Piedāvātā redakcija
-
	Agita Strode (TM)



